
Tezaur dacic format din peste 60 de piese de aur și 
argint descoperit în Mureș 
 
de Conf. Univ. dr. George V Grigore 
 
 
Un tezaur dacic complex, conținând peste 60 de piese din argint 
și trei obiecte din aur, a fost descoperit în comuna Ernei, din județul 
Mureș, specialiștii fiind de părere că datează de la jumătatea secolului 
I î.Hr..Importanta descoperire arheologică a fost prezentată vineri 9 
noiembrie 2018, într-o conferință de presă, de directorul Muzeului 
Județean Mureș, Soos Zoltan, care a precizat că este vorba de cel mai 
important tezaur din perioada respectivă din colecția muzeului. 
Tezaurul a fost identificat în urma cu aproximativ zece zile de 
Harsany Zsolt, un regizor din Mureș, care este pasionat în timpul liber 
de căutarea de comori, cu ajutorul unui detector de metale.Directorul 
Muzeului Județean Mureș a spus că piesele, de o valoare 
„inestimabilă”, au fost curățate și conservate, în faza primară, de un 
specialist, pentru a putea fi prezentate, întrucât sunt realizate dintr-un 
argint pur, de 98 la sută, sunt foarte fragile și este foarte important ca 
ele să fie conservate.Arheologul Daniel Cioată, de la Muzeul Județean 
Mureș, a explicat că acest tezaur din argint, prin morfologia pieselor 
„se înscrie în cadrul tezaurelor aparținând civilizației dacice clasice”și 
a adăugat că, după ce au fost analizate atent piesele, tezaurul a fost 
datat, cu aproximație, „undeva pe la jumătatea secolului I 
î.Hr.”.Arheologul a mai spus că „Este vorba de un set de piese de 
podoabă, e un set complex, pentru că el cuprinde aproape tipurile de 
obiecte cunoscute în perioada civilizației dacice - coliere, brățări, 
pandantive, lanțuri, diferite verigi. Printre cele mai importante 
obiecte sunt cele trei coliere din bară de argint, două dintre coliere 
sunt torsionate, iar al treilea este format dintr-o bară simplă. Este o 

caracteristică a acestor seturi de coliere, dacă sunt trei găsite, două 
dintre ele au aceeași morfologie, în timp ce al treilea diferă” 
(simbolism: după două „răsuciri” ale lumii (rezidiri), urmează o 
perioadă de liniște – n.a.), a explicat arheologul Daniel Cioată.Acesta 
a amintit că au mai fost identificate o serie de brățări realizate din bară 
de argint, „destul de masive”, sau din sârmă de argint, două seturi de 
fibule, dar și mai multe pandantive.Din punct de vedere al metalului 
din care au fost confecționate, cele mai importante piese ale tezaurului 
sunt trei pandantive din aur, care au formă de amforă (vasul ce nu 
poate sta în picioare fără suport – n.a.).Arheologul a opinat că tezaurul 
a aparținut unui nobil din rândul societății dacice, iar importanța sa 
este datăși de faptul că a fost găsit într-o zonăîn care descoperirile de 
epoca dacică sunt destul de puține. „Acum, prin complexitatea lui, 
prin faptul ca piesele sunt destul de masive, prin faptul că lipsesc, de 
exemplu, cerceii, ne putem gândi, într-o primă fază, că a 
aparținut unui nobil, unui bărbat, din rândul societății dacice, din 
acea perioadă. Importanța tezaurului este dată, din punct de vedere 
științific, pe lângă complexitate, pe lângă modul în care s-au păstrat 
piesele, este datăși de faptul că a apărut într-o zonă, în zona 
Mureșului Superior, unde așezările, fortificațiile, în general 
descoperirile de epocă dacică, sunt destul de puține”, a punctat Daniel 
Cioată.Prezent la conferința de presă, președintele Consiliului 
Județean Mureș, Peter Ferenc, a spus că este un moment deosebit și că 
este foarte important ca acest tezaur „să rămână acasă”și să fie expus 
la Târgu Mureș.Cel care a făcut importanta descoperire, Harsany 
Zsolt, a dezvăluit faptul că a fost extrem de emoționat atunci când a 
găsit primele piese și când s-a gândit că ar putea fi vorba de un tezaur. 
El a precizat că a luat imediat legătura cu directorul muzeului și că a 
predat piesele autorităților chiar a doua zi. 
    Localitatea Ernei este așezată pe pârâul Călușeri (de la dansul 
magic al „călușarilor”), afluent al râului Mureș, pe D.N. Tg. Mureș- 
Reghin - Piatra Neamț, la 10 km de Tg. Mureș.Comuna este compusă 
din urmatoarele sate: Ernei, Călușeri, Dumbrăvioara, Icland, Săcăreni 

și Sângeru de Pădure.Comuna Ernei este cea mai nordică localitate din 
județul Mureș. Localitatea Ereni este învecinată la sud cu localitatea 
Sângeorgiu de Mureș, la sud-est cu localitatea Cotuș, la est se află 
localitatea Săcăreni, iar la nord  localitatea Dumbravioara.La marginea 
comunei curge râul Mureș. În afară de râul Mureș mai existăși unele 
pârâuri, din care menționăm: pârâurile Kaali, Soskut, Szaszpataka și 
Hatarpataka (denumiri parcă luate din „Vedele indiene”, sau invers!? 
– n.a.). Altitudinea medie în localitate este de 350 m.Cercetările 
arheologice efectuate până în prezent dovedesc că teritoriul comunei a 
fost populat încă din epoca de piatră. Cea mai importantă descoperire 
în urma săpăturilor este un baltag de piatră(topor, ciocan) din neolitic, 
care a fost descoperit în curtea unui țăran.Comuna apare menționată 
prima dată în dijma papală din 1332  sub numele de Ernece. Pe 
câmpia din marginea satului, numită Câmpia Libancs, și-a așezat 
tabara pașa Ali în septembrie  1661 și l-a impus ca voievod al 
Transilvaniei pe Apaffi Mihaly.Satul Icland este amintit prima dată în 
anul 1566, Săcăreni în anul  1332, cu numele Sekefalwa, Sângeru de 
Pădure în anul 1333, iar satul Călușeri  apare în registrele de dijme 
papale în anul 1332, cu numele de Kaal. 
 Prin descoperirea acestui tezaur dacic ce datează de la jumătatea 
secolului I î.Hr. se poate confirma prezența unui nobil dac local acum 
peste 2000 de ani pe aceste meleaguri mureșene.  
 
Surse: ziare.com; cunoaste lumea.ro; agerpres.ro; 
ziarulevenimentul.ro; cuvantul-liber.ro; ziuanews.ro; click.ro 

Tezaurul dacic complex, conținând peste 60 de piese din argint și trei obiecte din aur, ce 
a fost descoperit în comuna Ernei (jud. Mureș) – Estimat a fi din cea de a doua 
jumătatea secolului I î.Hr.. 
